พม.ของบฯ กลางเติมเงินยังชีพช่วยคนแก่ยากจน
นายจุติ ไกรฤกษ์ รมว.การพัฒนาสังคมและความมั่นคงของมนุษย์ (พม.) เปิดเผยภายหลังเป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 2/2563 เพื่อขับเคลื่อนการดำเนินงานสำคัญด้านผู้สูงอายุ โดยมีนายปรเมธี วิมลศิริ ปลัด พม. นางสุจิตรา พิทยานรเศรษฐ์ อธิบดีกรมกิจการผู้สูงอายุ (ผส.) และผู้แทนหน่วยงานที่เกี่ยวข้องเข้าร่วมประชุม ว่า ที่ประชุมได้พิจารณาแนวทางการขับเคลื่อนมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อยในโครงการลงทะเบียนเพื่อสวัสดิการแห่งรัฐ ซึ่งที่ผ่านมารัฐบาลได้จัดสรรโดยเพิ่มเติมเงินในบัตรสวัสดิการแห่งรัฐตามหลักเกณฑ์ดังนี้ 1.ผู้สูงอายุที่มีรายได้ 0-30000 บาทต่อปี ได้รับเงินช่วยเหลือเดือนละ 100 บาท และ 2.ผู้สูงอายุที่มีรายได้ 30001-100000 บาท ได้รับเงินช่วยเหลือเดือนละ 50 บาท ขณะนี้งบประมาณที่ดำเนินการสามารถจัดสรรได้ถึงเดือน มี.ค.นี้ ที่ประชุมจึงเห็นชอบเสนอคณะรัฐมนตรี (ครม.) ของบประมาณกลางจากรัฐบาลเพิ่มเติมเพื่อขยายเวลาจัดสรรให้กับผู้สูงอายุที่มีรายได้น้อยตามหลักเกณฑ์ไปอีกตั้งแต่เดือน เม.ย.-ก.ย.2563รมว.พม.กล่าวด้วยว่า ที่ประชุมยังมีมติให้เลื่อนการจัดงานวันผู้สูงอายุแห่งชาติและวันแห่งครอบครัว ประจำปี 2563 ซึ่งที่ผ่านมาจะจัดในช่วงเดือน เม.ย. โดยให้เลื่อนออกไปจนกว่าสถานการณ์การแพร่ระบาดของเชื้อไวรัสโควิด-19 จะเข้าสู่สภาวะปกติ นอกจากนี้ที่ประชุมยังเห็นชอบการประกาศสดุดีเกียรติคุณยกย่อง นายเนาวรัตน์ พงษ์ไพบูลย์ เป็นผู้สูงอายุแห่งชาติประจำปี 2563.
ที่ประชุมได้พิจารณาแนวทางการขับเคลื่อนมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อยในโครงการลงทะเบียนเพื่อสวัสดิการแห่งรัฐ ซึ่งที่ผ่านมารัฐบาลได้จัดสรรโดยเพิ่มเติมเงิน
ผู้สูงอายุ,เงินผู้สูงอายุ,เบี้ยผู้สูงอายุ,กระทรวง พม.,บัตรสวัสดิการแห่งรัฐ,ผู้มีรายได้น้อย,ข่าววันนี้